《二给事诗·孙君蕙》
清代·徐元文

元叔赋《疾邪》，发音何煌煌。休琏感时俗，陈辞慨以慷。

伊人负奇姿，奕奕黄门郎。激昂论意气，伉达上封章。

嫉恶有本性，见之若探汤。作诗寓孤愤，属兴深且长。

此意谁实谅，读之增感伤。

作者简介：（1634—1691）江南昆山人，字公肃，号立斋。徐乾学弟。顺治十六年殿试第一，授修撰。康熙间历官国子监祭酒、翰林院掌院学士、左都御史，官至文华殿大学士。二十九年，以乾学子侄在籍招权竞利事牵连，休致归里。有《含经堂集》。